1. Iran (glasovanje)
- Resolucija: Iran (RC B6-0406/2007)
- Pred glasovanjem o odstavku 15
Marios Matsakis
Gospa predsednica, prosim vas in kolege poslance za razumevanje, da zadnji trenutek predlagam ustni predlog spremembe, ker smo ravnokar izvedeli za aretacijo pomembnega zagovornika človekovih pravic. S predlogom spremembe se k odstavku 15 doda naslednji stavek: "Obsoja aretacijo in zaporno kazen na dan 24. oktobra 2007 zagovornika človekovih pravic dr. Sohraba Razagija in poziva k njegovi takojšnji in brezpogojni izpustitvi."
Govoril sem že s skoraj vsemi političnimi skupinami in vse se strinjajo.
(Parlament se je strinjal, da sprejme ustni predlog spremembe.)
